पाएं अपने शहर की ताज़ा ख़बरें और फ्री ई-पेपरडाउनलोड करें
कृषि उपजमंडी में फ़ूड कारपोरेशन इंडिया की ओर से गेहूं की तुलाई में मनमानी करने को लेकर किसानों ने मंडी गेट पर ताला लगाकर धरना दिया। कांग्रेस नेता प्रमोद जैन टीट ने आरोप लगाया कि एफसीआई की और से गेहूं की तुलाई में धांधली की जा रही है। गेहूं में मिट्टी, कंकर बता ग्रेडिंग करते हैं। इसके बाद उसे नापास कर देते हैं। ऐसे में किसानों को इंतजार के बाद भी निराशा ही हाथ लगती है। शनिवार को अचानक बारिश आने के साथ ही कई किसानों की गेहूं की बोरियां भीग गई।
इससे किसानों का लाखों का नुकसान हो गया। इस पर कांग्रेस नेताओं ने किसानों के साथ मिलकर मंडी गेट पर ताला लगा दिया और धरने पर बैठ गए। एसडीएम शत्रुघ्नसिंह गुर्जर पहुंचकर सोमवार से किसानों की मांग अनुसार तुलाई कराए जाने का आश्वासन दिया। इसके बाद किसानों ने धरना समाप्त किया। प्रदर्शन के दौरान कांग्रेस नेता प्रमोद जैन टीटू, यथ अध्यक्ष हिमांशु मुकाती, भूपेंद्र दाधीच, अशोक यादव, बाबू सुमन आदि किसान मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn